Kan Enero 2016, an kagmokna kan SM Entertainment na si Lee Soo-man nagkaigwa nin presentasyon sa SM Coex Artium na may titulong SMTOWN: New Culture Technology 2016. An label nagplano na magdebut an bagong lalaking grupo na malinya sa saindang istratehiyang kulturang laog, saro na malaog nin daeng-kasagkorang bilang nin mga miyembro na madebut sa mga yunit sa laog nin grupo. Dagos, an mga miyembro mabilog nin sub-yunit na mga koponan asin igwa nin kolaborasyon sa lambang saro. An ngaran kan grupo iyo dagos na ipapabisto bilang an NCT, sarong akronimo para sa titulo kan presentasyon. An NCT bilang sarong bilog iyo an pinakaenot na idolong grupo na nagdebut sa harus duwang taon pakatapos kan Red Velvet kan 2014 asin an pinakaenot na lalaking grupo kan SM Entertainment na nagdebut pakatapos kan EXO kan 2012.